মোহাম্মদ রফিক: ‘সব শালা কবি হবে/পিঁপড়ে গোঁ ধরেছে উড়বেই/বন থেকে দাঁতাল শুয়োর/রাজ আসনে বসবেই।’ আমাকে একটা ইন্টারগেশন করা হয়েছিল, সেখানে আমি কি বলেছিলাম পুরো মনে নেই। তারা আমাকে বলল যে, আপনি সামরিক আইনের বিরুদ্ধে লিখেছেন। আমি বললাম যে, আপনারা বলেন তো আপনারাই কী এই দেশে প্রথম সামরিক আইন জারি করলেন। বলে—না। আমি বলাম যে, শুনেন আমি যখন ম্যাট্রিক পাশ করলাম ১৯৫৮ তে অর্থাৎ নিজের কথা বলার মত ক্ষমতা যখন আমার অর্জিত হল, তখনই আমি দেখি আমার মাথার উপর একটা বুট এবং এই সামরিক আইনের বেড়াজালে আমরা পিষ্ট হতে হতে আজকে এখানে এসে পৌঁছেছি।